Ջոնաթան Աֆոլաբի

**Ջոնաթան Սթիվենսոն Աֆոլաբի Օյեվոլե** (, ), նիգերիացի ծագումով իռլանդացի ֆուտբոլիստ, «Կորտրեյկ» ակումբի հարձակվող։

## Կարիերա
### «Սելթիկ»

#### Կարիերայի սկիզբ
Ֆուտբոլային կարիերան ֆուտբոլիստը սկսել է պահեստային ակադեմիաներում այնպիսի ակումբներում, ինչպիսիք են «Շեմրոկ Ռովերսը» և «Սենտ Ջոզեֆս Բոյզը»։ 2016 թվականի ամռանը ֆուտբոլիստը տեղափոխվել է անգլիական «Սաութհեմփթոն» ակումբի համակարգ, որտեղ հանդես է եկել պատանեկան և երիտասարդական թիմերում: 2019 թվականի օգոստոսին ֆուտբոլիստը տեղափոխվել է շոտլանդական «Սելտիկ», որի հետ կնքել է եռամյա պայմանագիր։ Շոտլանդական ակումբում ֆուտբոլիստը հանդես է եկել պահեստային թիմում, որտեղ էլ անցկացրել է մրցաշրջանի առաջին կեսը՝ հիմնական թիմում ոչ մի անգամ չներգրավվելով:

#### Վարձակալություն «Դանֆերմլին Ատլետիկում»
2020 թվականի հունվարին ֆուտբոլիստը վարձավճարով միացել է շոտլանդական «Դանֆերմլին Ատլետիկ» ակումբին մինչև մրցաշրջանի ավարտը։ Ֆուտբոլիստը ակումբում նորամուտը նշել է 2020 թվականի փետրվարի 1-ին «Քուին օֆ զե Սաութ» ակումբի դեմ խաղում՝ խաղադաշտ դուրս գալով մեկնարկային կազմում։  2020 թվականի փետրվարի 29-ին ակումբի կազմում «Դանդի Յունայթեդ» ակումբի դեմ խաղում խփել է իր մեկնարկային գոլը։ Ակումբի կազմում ֆուտբոլիստը հասցրել է 6 խաղում աչքի ընկնել 2 գոլով, որից հետո 2020 թվականի մարտին առաջնությունը դադարեցվել էր COVID-19-ը համավարակի պատճառով։ 2020 թվականի ապրիլին ֆուտբոլիստը լքել է ակումբը։

#### Վարձակալություն «Դանդիում»
2020 թվականի սեպտեմբերին ֆուտբոլիստը մինչև մրցաշրջանի ավարտը վարձավճարով միացել է «Դանդի» ակումբին։ Ակումբում նորամուտը նշել է 2020 թվականի հոկտեմբերի 16-ին «Հարթ օֆ Միդլոթյան» ակումբի դեմ խաղում՝ փոխարինման դուրս գալով երկրորդ խաղակեսի սկզբում։ Ակումբի կազմում մեկնարկային գոլը ֆուտբոլիստը խփել է 2020 թվականի հոկտեմբերի 24-ին «Գրինոկ Մորտոն» ակումբի դեմ խաղում։ Մրցաշրջանի ընթացքում ֆուտբոլիստը դուրս է եկել փոխարինման՝ աչքի ընկնելով բոլոր մրցաշարերում խփած 4 գոլով: Մրցաշրջանի ավարտից հետո ակումբի հետ դարձել է առաջնության արծաթե մեդալակիր: Վարձակալության ժամկետի ավարտից հետո հեռացել է ակումբից։

#### Վարձակալություն «էր Յունայթեդում»
2021 թվականի օգոստոսին ֆուտբոլիստը վարձավճարով միացել է «էր Յունայթեդ» ակումբին։ Ակումբում նորամուտն նշել է 2021 թվականի օգոստոսի 2-ին «Կիլմարնոկ» ակումբի դեմ խաղում՝ փոխարինման դուրս գալով 67-րդ րոպեին։ Ակումբի կազմում  մեկնարկային գոլը խփել է 2021 թվականի հոկտեմբերի 23-ին «Արբրոտ» ակումբի դեմ խաղում։ Մրցաշրջանի ընթացքում ֆուտբոլիստն ակումբում հանդես է եկել մեկնարկային կազմում և պահեստայինների նստարանից հերթափոխով՝ աչքի ընկնելով իր միակ խփած գոլով և արդյունավետ փոխանցումով: 2022 թվականի փետրվարին հետ է կանչվել վարձակալությունից։

#### Վարձակալություն «Էյրդրիոնիանսում»
2022 թվականի փետրվարին մինչև մրցաշրջանի ավարտը վարձավճարով միացել է «Էյրդրիոնիանս» ակումբին։ Ֆուտբոլիստը ակումբում նորամուտը նշել է 2022 թվականի փետրվարի 12-ին «Մոնտրոզ» ակումբի դեմ խաղում՝ փոխարինման դուրս գալով 76-րդ րոպեին։ Ակումբի կազմում մեկնարկային գոլը խփել է 2022 թվականի փետրվարի 19-ին «Պիտերհեդ» ակումբի դեմ խաղում։ Մրցաշրջանի ավարտից հետո ֆուտբոլիստն ակումբի հետ դարձել է առաջնության արծաթե մեդալակիր՝ դուրս գալով փլեյ-օֆֆ փուլ: Մրցաշրջանի ընթացքում ակումբի կազմում աչքի է ընկել 3 խփած գոլով և 2 արդյունավետ փոխանցումով: Վարձակալության ժամկետի ավարտից հետո լքել է ակումբը, իսկ պայմանագրի ժամկետը լրանալուց հետո նաև «Սելտիկը»։

### «Բոհեմիան»
2022 թվականի օգոստոսին ֆուտբոլիստը տեղափոխվել է իռլանդական «Բոհեմյան» ակումբ։ Ֆուտբոլիստը ակումբում նորամուտն է նշել 2022 թվականի օգոստոսի 7-ին «Սլիգո Ռովերս» ակումբի դեմ խաղում՝ փոխարինման դուրս գալով 81-րդ րոպեին։ Ակումբի կազմում մեկնարկային գոլը խփել է 2022 թվականի օգոստոսի 26-ին «Լուկան Յունայթեդ» ակումբի դեմ Իռլանդիայի Գավաթի խաղում։ Սակայն շուտով ֆուտբոլիստը լուրջ վնասվածք է ստացել և մինչև մրցաշրջանի ավարտը դուրս է մնացել: Նոր մրցաշրջանի մեկնարկին ֆուտբոլիստը լիովին ապաքինվել է և վերադարձել հիմնական թիմ։ Առաջնությունում  մեկնարկային գոլը խփել է 2023 թվականի մարտի 10-ին «Սենտ Պատրիքս Ատլետիկ» ակումբի դեմ խաղում։ Առաջնության շրջանակներում ճանաչվել է 2023 թվականի հուլիս ամսվա լավագույն ֆուտբոլիստ՝ 7 խաղում անընդմեջ աչքի ընկնելով 9 գոլով և երկու անգամ դուբլ ձևակերպելով։ Ակումբի հետ ֆուտբոլիստը դարձել է Իռլանդիայի գավաթի արծաթե մեդալակիր, 2023 թվականի նոյեմբերի 12-ի եզրափակչում պարտվել է «Սենթ Պատրիքս Ատլետիկ» ակումբին, որտեղ ֆուտբոլիստը նույնպես աչքի է ընկել խփած գոլով։ Մրցաշրջանի ավարտից հետո աչքի է ընկել 20 գոլով և 7 արդյունավետ փոխանցումով բոլոր մրցաշարերում: Բացի այդ, ֆուտբոլիստը 15 գոլով դարձել է առաջնության լավագույն ռմբարկու:

### «Կորտրեյկ»
2023 թվականի դեկտեմբերին ֆուտբոլիստը տեղափոխվել է բելգիական «Կորտրեյկ» ակումբ՝ պայմանագիր կնքելով մինչև 2026 թվականի հունիսը։ Ֆուտբոլիստը ակումբում նորամուտը նշել է 2024 թվականի հունվարի 20-ին Լիեժի «Ստանդարտի» դեմ խաղում՝ փոխարինման դուրս գալով 65-րդ րոպեին։ Ակումբի կազմում մեկնարկային գոլը ֆուտբոլիստը խփել է 2024 թվականի հունվարի 30-ին «Բրյուգե» ակումբի դեմ խաղում՛։

## Միջազգային կարիերա
2017 թվականի սեպտեմբերին ֆուտբոլիստը հրավիրվել է Իռլանդիայի մինչև 19 տարեկանների հավաքական, որի կազմում նորամուտն է նշել Չեխիայի հավաքականի դեմ ընկերական խաղերում: 2017 թվականի հոկտեմբերին հավաքականի կազմում ֆուտբոլիստը մեկնել էր Եվրոպայի պատանեկան առաջնության որակավորման խաղերին: Հավաքականի կազմում նորամուտի գոլերով աչքի է ընկել 2017 թվականի հոկտեմբերի 7-ին Կիպրոսի հավաքականի դեմ խաղում՝ ձևակերպելով պահեստային։ 2019 թվականի հուլիսին հավաքականի հետ մեկնել էր Եվրոպայի պատանեկան առաջնությանը։ Մրցաշարի առաջին հանդիպումը անցկացրել է 2019 թվականի հուլիսի 15-ին Նորվեգիայի հավաքականի դեմ խաղում։ 2019 թվականի հուլիսի 21-ին կայացած խաղում աչքի է ընկել Չեխիայի հավաքականի դեմ խփած գոլով։

2019 թվականի սեպտեմբերին հրավիրվել է Իռլանդիայի երիտասարդական հավաքական՝ մասնակցելու Եվրոպայի երիտասարդական առաջնության որակավորումներին։ Ֆուտբոլիստը հավաքականում նորամուտը նշել է 2019 թվականի սեպտեմբերի 6-ին՝ Հայաստանի հավաքականի դեմ խաղում։ Հավաքականի կազմում մեկնարկային գոլը խփել է 2021 թվականի մարտի 26-ին Ուելսի հավաքականի դեմ ընկերական խաղում։

2023 թվականի սեպտեմբերին հայտնվել էր Իռլանդիայի ազգային հավաքական հրավիրված ֆուտբոլիստների ընդլայնված ցուցակում, սակայն այդպես էլ վերջնական հայտացուցակում չի հայտնվել։

## Ծանոթագրություններ

 
Կատեգորիա:Իռլանդացի ֆուտբոլիստներ
Կատեգորիա:Կորտրեյկի ֆուտբոլիստներ
Կատեգորիա:Սաութհեմփթոնի ֆուտբոլիստներ
Կատեգորիա:Սելտիկի ֆուտբոլիստներ
Կատեգորիա:Տղամարդկանց ֆուտբոլի հարձակվողներ